Miten+realismi+ja+naturalismi+näkyivät+muissa+taiteissa?

Realismi ja naturalismi näkyvät muilla taiteenaloilla pääosin vain kuvataiteessa. Esimerkiksi musiikissa ja arkkitehtuurissa ei kyseisiä tyylisuuntia ole olemassa. Kuvataiteessa pyrittiin kirjallisuuden tapaan kuvamaan omaa aikaansa mahdollisimman todenmukaisesti ja objektiivisesti. Romantiikan ajan historialliset ja mielikuvitukselliset kuva-aiheet jätettiin taakse ja tilalle otettiin tavallisia todenmukaisia arkipäivän tilanteita.

Realismi oli kantaaottavampi suuntaus kuin naturalismi. Realismin myötä keskiöön nousi taiteen yhteiskunnallinen merkitys. Esimerkiksi työläisten karut elinolosuhteet olivat suosittu aihe. Realismin keskeisiä taiteilijoita olivat ranskalaiset Gustave Courbert (1819-1877) ja Jean-Francois Millet (1814-1875). Gustave Courbet: Kivenhakkaajat (1849)

Naturalismissa puolestaan pyrittiin luomaan todellinen kuva usein ilman yhteiskunnallista ja poliittista merkitystä. Ilmiöt kuvattiin ilman erityistä tulkintaa tai tyylittelyä. Asiat esitettiin tarkasti turhia sievistelemättä ja jättämättä pois rumuuden kuvauksia. Naturalismi realismista poiketen levisi kirjallisuuden ja kuvataiteen lisäksi myös teatteriin ja elokuvaan. Suuntauksen keskus oli Pariisi, mutta se levisi myös muualle maailmaan esimerkiksi Suomeen.

Albert Edelfelt: Lapsen ruumissaatto (1879) = =

Suomalaiset taiteilijat Albert Edelfelt, Akseli Gallen-Kallela ja Eero Järnefelt ovat muun muuassa realismin ja naturalismin edustajia.

Akseli Gallen-Kallela: Poika ja varis (1884)